gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5933, del 15-01-2009 (2009/212)

Ressenya de la Resolució de 22 de febrer de 2008, del conseller de Medi Ambient, Aigua, Urbanisme i Habitatge, relativa a l'homologació sectorial i Pla de reforma interior de la unitat d'execució A-1 del municipi de Xilxes.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5933

Data del DOGV
:   15-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/212


Data del document
:   13-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Xilxes
    * pla d'urbanisme

Ressenya de la Resolució de 22 de febrer de 2008, del conseller de Medi Ambient, Aigua, Urbanisme i Habitatge, relativa a l'homologació sectorial i Pla de reforma interior de la unitat d'execució A-1 del municipi de Xilxes. [2009/212]  
D'acord amb l'article 59.4b de la Llei 6/1994, de 15 de novembre, de la Generalitat Valenciana, reguladora de l'activitat urbanística, es publica una ressenya de la Resolució del conseller de Medi Ambient, Aigua, Urbanisme i Habitatge, de 22 de febrer de 2008, la qual s'ha publicat juntament amb les normes urbanístiques aprovades en el Butlletí Oficial de la Província de Castelló, número 81, de 3 de juliol de 2008.  
Exp. PL-89/2007. Homologació sectorial i Pla de reforma interior de la unitat d'execució A-1 del municipi de Xilxes.  
València, 13 d'octubre de 2008.- La directora general d'Ordenació del Territori, p.s. (art. 7 del Decret 131/2007), la secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.
Diari Oficial de la Generalitat Valenciana


Sumari del DOGV 5981, del 25-03-2009 (2009/3269)

Extracte de les bases i convocatòria d'una plaça de tècnic informàtic de la plantilla de funcionaris de l'Ajuntament del Fondó de les Neus.
-------------------------------------------------------------------------------------------------------------------------------------------

### Dades del document

Número de DOGV
:   5981

Data del DOGV
:   25-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3269


Data del document
:   16-03-2009

Organisme emissor
:   Ajuntament del Fondó de Les Neus

Tipus de document
:   Convocatòria

Descriptors 

:   * Fondó de les Neus, el
    * administració local
    * concurs administratiu

Extracte de les bases i convocatòria d'una plaça de tècnic informàtic de la plantilla de funcionaris de l'Ajuntament del Fondó de les Neus. [2009/3269]  
Es fa pública la convocatòria d'una plaça de tècnic informàtic de la plantilla de funcionaris de l'Ajuntament del Fondó de les Neus.  
Les bases de la convocatòria es publicaran en el Butlletí Oficial de la Província d'Alacant.  
La provisió tindrà lloc per concurs oposició per promoció interna. El termini de presentació d'instàncies per a participar en les proves d'accés serà de 20 dies naturals a comptar del següent a la publicació d'esta resolució en el Boletín Oficial del Estado, en el Registre General d'este Ajuntament o en qualsevol de les formes establides en l'article 38 de la Llei de Règim Jurídic de les Administracions Públiques i del Procediment Administratiu Comú.  
El Fondó de les Neus, 16 de març de 2009.- L'alcalde: Victorià Sánchez Botella.
Diari Oficial de la Generalitat Valenciana


Sumari del DOGV 6100, del 11-09-2009 (2009/10548)

Informació pública de la imposició del cànon d'urbanització per a finançar les obres d'evacuació d'aigües pluvials i obres complementàries de sanejament.
---------------------------------------------------------------------------------------------------------------------------------------------------------

### Dades del document

Número de DOGV
:   6100

Data del DOGV
:   11-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/10098


Data del document
:   01-09-2009

Organisme emissor
:   Ajuntament d'Albal

Tipus de document
:   Informació Pública

Descriptors 

:   * Albal
    * administració local
    * pla d'urbanisme

Informació pública de la imposició del cànon d'urbanització per a finançar les obres d'evacuació d'aigües pluvials i obres complementàries de sanejament. [2009/10556]  
L'Ajuntament d'Albal ha promogut un expedient administratiu per a la imposició del cànon d'urbanització per a finançar les obres d'evacuació d'aigües pluvials i obres complementàries de sanejament que necessiten les noves unitats d'execució dels sòls urbà i urbanitzable d'Albal, amb la memòria de quotes corresponent i el compte detallat i justificat de les quotes d'urbanització resultants, els quals va aprovar el Ple de l'Ajuntament d'Albal en la sessió de 30 de juliol de 2009.  
D'acord amb el que disposen els articles 189 de la Llei 16/2005, de la Generalitat Valenciana, Urbanística Valenciana, i 6.2 de l'Ordenança reguladora del cànon d'urbanització del municipi d'Albal aprovada en la sessió plenària de l'Ajuntament d'Albal de 27 de novembre de 2008 (BOP de València, núm. 303, de 20 de desembre de 2008), els interessats poden, durant el termini d'un mes següent a la publicació de l'anunci present en el Diari Oficial de la Comunitat Valenciana i en el Butlletí Oficial de la Província de València, al tauler d'anuncis de la corporació i en la xarxa telemàtica, pàgina web municipal , consultar en les dependències administratives de l'Ajuntament d'Albal, situades a la plaça del Jardí, número 1, d'esta ciutat (segona planta, Urbanisme), dins de la jornada ordinària administrativa, l'exemplar de la documentació exposada al públic, i presentar, davant del mateix Ajuntament, amb relació al seu contingut, les al·legacions que consideren convenients. L'anunci present servix de notificació als interessats desconeguts o als qui es troben en parador ignorat d'acord amb el que preveu l'article 59.2 de la Llei 30/1992.  
Albal, 1 de setembre de 2009.- L'alcalde president: Ramón Marí Vila.
Diari Oficial de la Generalitat Valenciana


Sumari del DOGV 6044, del 26-06-2009 (2009/7422)

RESOLUCIÓ de 27 de maig de 2009, de la Conselleria de Cultura i Esport, sobre nomenament de membres del Consell de Biblioteques.
--------------------------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/7422


Data del document
:   27-05-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ de 27 de maig de 2009, de la Conselleria de Cultura i Esport, sobre nomenament de membres del Consell de Biblioteques. [2009/7422]  
La Llei 10/1986, de 30 de desembre, d'Organització Bibliotecària de la Comunitat Valenciana, estableix en l'article sisé que el titular de la conselleria amb competències en matèria de cultura designarà fins a sis membres del Consell de Biblioteques entre personalitats de reconegut prestigi en l'àmbit bibliotecari i cultural, tres dels quals seran nomenats a proposta del Consell Valencià de Cultura.  
Es considera apropiada la renovació de la composició del Consell de Biblioteques amb la finalitat de dotar-lo d'un nombre de personalitats que n'afavorisca el funcionament i la riquesa del debat entre els seus membres, i per la necessitat realitzar nous nomenaments a fi de substituir els membres que han mort.  
De conformitat amb les facultats que m'atribueix l'article 6 de la Llei 10/1986, de 30 de desembre, d'Organització Bibliotecària de la Comunitat Valenciana, resolc:  
Únic  
Nomenar vocals del Consell de Biblioteques, designats entre personalitats de l'àmbit professional bibliotecari més representatius de la Comunitat Valenciana, les persones següents:  
- Rafael Coloma Ruiz, director de la Biblioteca Pública Provincial de València.  
- Fernanda Peset Mancebo, professora titular de la Universitat Politècnica de València.   
Contra aquesta resolució, que posa fi a la via administrativa, s'hi podrà interposar un recurs potestatiu de reposició davant de l'òrgan que ha dictat l'acte, en el termini d'un mes, comptat des de l'endemà de la publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció realitzada per la Llei 4/1999, de 13 de gener; o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 27 de maig de 2009.- La consellera de Cultura i Esport: Trinidad María Miró Mira.
Diari Oficial de la Generalitat Valenciana


Sumari del DOGV 6153, del 26-11-2009 (2009/13698)

Informació pública relativa a la sol·licitud formulada per la mercantil Acuigroup Mare-Mar, SL, de concessió administrativa per a l'ocupació i l'explotació de mitja nau i la superfície adjacent al moll transversal del port de Borriana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/13288


Data del document
:   05-11-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública relativa a la sol·licitud formulada per la mercantil Acuigroup Mare-Mar, SL, de concessió administrativa per a l'ocupació i l'explotació de mitja nau i la superfície adjacent al moll transversal del port de Borriana. [2009/13419]  
D'acord amb el que establix l'article 146.8 del Reglament per a l'execució de la Llei de Costes, se sotmet l'expedient a informació pública durant el termini de vint dies, comptadors des de l'endemà de la publicació en el Diari Oficial de la Comunitat Valenciana, a fi que puga ser examinat i es presenten les al·legacions que es consideren oportunes. Transcorregut el termini esmentat sense al·legar es considerarà que hi està d'acord i perdrà el dret al tràmit corresponent. Això sense perjudici de la interposició dels recursos que calguen contra la resolució definitiva del procediment en els terminis legalment i reglamentàriament establits.  
L'expedient es troba exposat en les dependències següents:  
Conselleria d'Infraestructures i Transport  
Divisió d'Explotació i Conservació de Ports  
Av. de Blasco Ibáñez, 50  
46477 València  
València, 5 de novembre de 2009.- El director general de Ports, Aeroports i Costes: Carlos Eleno Carretero.
Diari Oficial de la Generalitat Valenciana


Sumari del DOGV 6002, del 28-04-2009 (2009/3924)

Judici ordinari 652/2007. Notificació de la sentència a Manuel Iván Miguel García.
----------------------------------------------------------------------------------

### Dades del document

Número de DOGV
:   6002

Data del DOGV
:   28-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3924


Data del document
:   30-03-2009

Organisme emissor
:   Jutjat de Primera Instància Número 15 de València

Tipus de document
:   Edicte

Descriptors 

:   * sistema judicial

Judici ordinari 652/2007. Notificació de la sentència a Manuel Iván Miguel García. [2009/3924]  
Judici ordinari 000652/2007   
Part demandant: Autochame, SL.  
Part demandada: Manuel Iván Miguel García.  
Sobre:  
En el judici esmentat, s'ha dictat la resolució el text literal de la qual és el següent:  
«Sentència número 59/2008  
Esteban Tabernero Moreno, he vist estes actuacions de judici ordinari, registrades amb el número 652/2007 seguides entre parts, d'una com a demandant Autochame, SL, representada per la procuradora Estrella Caridad Vilas Loredo i assistida pel lletrat Alejandro Estrems Ferrer, i d'altra com a demandat Manuel Iván Miguel García sobre reclamació de quantitat.  
Dispositiva  
Estime íntegrament la demanda i condemne Manuel Iván Miguel García a indemnitzar Autochame, SL, en la quantitat de 5.597,86 euros amb els interessos legals i les costes produïdes.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer, indicant els pronunciaments que impugna (article 457.2 LECn).  
Esta és la meua sentència, que pronuncie, mane i firme».  
Atés que es desconeix el domicili o la residència de la part demandada, per la provisió de data 30 de març del corrent el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la notificació de sentència al demandat Manuel Iván Miguel García.  
València, 30 de març de 2009.- El secretari judicial: José Mª Sánchez Galera.
Diari Oficial de la Generalitat Valenciana


Sumari del DOGV 5935, del 19-01-2009 (2009/13)

Informació pública del pla de reforma interior del sector E-7, l'Aljub.
-----------------------------------------------------------------------

### Dades del document

Número de DOGV
:   5935

Data del DOGV
:   19-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13


Data del document
:   24-11-2008

Organisme emissor
:   Ajuntament d'Elx

Tipus de document
:   Informació Pública

Descriptors 

:   * Elx
    * administració local
    * pla d'urbanisme

Informació pública del pla de reforma interior del sector E-7, l'Aljub. [2009/13]  
Pel Decret del tinent d'alcalde d'Urbanisme (DD 25.06.2007), de 24 de novembre de 2008, s'ha resolt:  
Sotmetre a informació pública, durant el termini d'un mes comptador des de la publicació en el Diari Oficial de la Comunitat Valenciana i en un diari no oficial d'àmplia difusió, el pla de reforma interior del sector E-7, l'Aljub, del pla general, d'iniciativa municipal.  
L'expedient complet estarà exposat al públic durant el termini mencionat en el Servici Jurídic d'Urbanisme de l'Ajuntament d'Elx.  
Elx, 24 de novembre de 2008.- El tinent d'alcalde d'Urbanisme: Alejandro Pérez García.
Diari Oficial de la Generalitat Valenciana


Sumari del DOGV 5961, del 24-02-2009 (2009/1885)

Notificació a Raquel Castaño i Angeles Cazorla Hervella. Expedient número V-DAFT-151/08.
----------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1885


Data del document
:   17-02-2009

Organisme emissor
:   Institut Valencià d'Habitatge, SA

Tipus de document
:   Edicte

Notificació a Raquel Castaño i Angeles Cazorla Hervella. Expedient número V-DAFT-151/08. [2009/1885]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per falta de títol.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA en l'av. de la Plata, núm. 50-baix de València, en horari de 9.00 a 14.00 hores, de dilluns a divendres, excepte festius, disposant d'un termini, a tal fi,de 30 dies.  
D'acord amb el que preveu l'art. 13. 2 del Reial Decret 1398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà proposta de resolució a la directora general d'Habitatge i Projectes Urbans perquè dicte resolució.  
Expedient: V-DAFT-151/08  
Ocupant Raquel Castaño  
Adjudicatari: Angeles Cazorla Hervella  
Codi de l'immoble : 8613526775  
Adreça: Riu Cara Sols, núm. 3 - porta 3  
Localitat: Manises   
Data del plec de càrrecs: 11.02.2009   
València, 17 de febrer de 2009.- El cap d'Administració del Centre de Gestió d'Habitatge Públic de l'Institut Valencià d'Habitatge SA: Fernando Maldonado Plá.
Diari Oficial de la Generalitat Valenciana


Sumari del DOGV 6095, del 04-09-2009 (2009/9843)

Adjudicació número CNMY09/06-6/10. Subministrament d'oxigen medicinal i manteniment de les seus instal·lacions i equips per a la residència per a persones majors dependents de Carlet.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/9843


Data del document
:   28-08-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació número CNMY09/06-6/10. Subministrament d'oxigen medicinal i manteniment de les seus instal·lacions i equips per a la residència per a persones majors dependents de Carlet. [2009/9843]  
1. Entitat adjudicadora  
a) Organisme: Conselleria de Benestar Social  
b) Dependència que tramita l'expedient: Subsecretaria. Servei de Contractació i Inversions.  
c) Número de l'expedient: CNMY09/06-6/10  
2. Objecte del contracte  
a) Descripció de l'objecte: subministrament d'oxigen medicinal i manteniment de les seus instal·lacions i equips per a la residència per a persones majors dependents de Carlet (València).  
b) Data de publicació: 6 de març de 2009  
c) Butlletí o diari oficial i data de publicació de l'anunci de licitació: DOCV núm. 5969, 6 de març de 2009  
3. Tramitació, procediment i forma d'adjudicació  
a) Tramitació: ordinària  
b) Procediment: obert  
c) Forma: l'únic criteri d'adjudicació serà el preu mes baix ofertat.  
4. Pressupost base de licitació  
Import total: 79.500,00 euros, IVA exclòs.  
5. Adjudicació  
a) Data: 26 de maig de 2009  
b) Contractista: Air Liquide Medicinal, SLU.  
c) Nacionalitat: Espanya  
d) Import d'adjudicació: 67.450,00 euros, IVA exclòs.  
València, 28 d'agost de 2009.- El subsecretari, p. d. (DOCV núm. 5967 de 04.03.2009): Mariano Vivancos Comes.
Diari Oficial de la Generalitat Valenciana


Sumari del DOGV 6102, del 15-09-2009 (2009/10964)

Notificació a Vicente Castillejo Izquierdo. Expedient número V-RAGC-05/09.
--------------------------------------------------------------------------

### Dades del document

Número de DOGV
:   6102

Data del DOGV
:   15-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10027


Data del document
:   11-08-2009

Organisme emissor
:   Institut Valencià d'Habitatge, SA

Tipus de document
:   Edicte

Notificació a Vicente Castillejo Izquierdo. Expedient número V-RAGC-05/09. [2009/10344]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present notificació es fa saber, a l'interessat que s'indica, la resolució administrativa de contracte de compravenda per falta de pagament de despeses de comunitat.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA en l'avinguda de la Plata, núm. 50, baixos, de València, en horari de 9.00 a 14.00 hores, de dilluns a divendres, excepte festius, i disposen d'un termini, a este fi, d'un mes.  
Expedient: V-RAGC-05/09  
Codi de l'immoble: 9453170148  
Adreça: Mariano Benlliure, núm. 11, porta 1  
Població: Tavernes Blanques  
Adjudicatari: Vicente Castillejo Izquierdo  
Règim de cessió: compravenda  
Data resolució: 03.08.2009   
València, 11 d'agost de 2009.- El cap d'Administració del Centre de Gestió d'Habitatge Públic de l'Institut Valencià d'Habitatge SA: Fernando Maldonado Plá.
Diari Oficial de la Generalitat Valenciana


Sumari del DOGV 6013, del 14-05-2009 (2009/5274)

CORRECCIÓ d'errades de l'Orde de 10 de febrer de 2009, de la Conselleria de Cultura i Esport, per la qual es convoca un concurs públic per a concedir tres beques per a la realització de pràctiques professionals als servicis centrals de la Conselleria.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5274


Data del document
:   11-05-2009

Organisme emissor
:   Conselleria de Cultura i Esport

Tipus de document
:   Correcció d'errades

Correcció d'errades

 Descriptors 

:   * ajuda pública
    * suport econòmic
    * assignació per estudis

CORRECCIÓ d'errades de l'Orde de 10 de febrer de 2009, de la Conselleria de Cultura i Esport, per la qual es convoca un concurs públic per a concedir tres beques per a la realització de pràctiques professionals als servicis centrals de la Conselleria. [2009/5274]  
En el text de l'Orde de 10 de febrer de 2009, de la Conselleria de Cultura i Esport, per la qual es convoca un concurs públic per a concedir tres beques per a la realització de pràctiques professionals als servicis centrals de la Conselleria, publicada en el Diari Oficial de la Comunitat Valenciana núm. 5958, de 19 de febrer de 2009, s'han detectat errors que s'han de corregir de la forma que s'indica a continuació:  
En l'apartat 2.f de la base huitena, «Barem i procés de selecció», s'ha d'eliminar el paràgraf següent:  
«Les sol·licituds que no arriben a un mínim de sis punts en l'avaluació general seran desestimades».  
València, 11 de maig de 2009.- La consellera de Cultura i Esport: Trinidad Miró Mira.